सामग्री: 'लुटेरा' के प्रमोशन के मौके पर रणवीर सिंह और सोनाक्षी सिन्हा.

(सोनम को हिट का इंतज़ार)

रणवीर सिंह अपनी इस छवि के बारे में कहते हैं, "मुझे इससे कोई समस्या नहीं. मैं ख़ूबसूरती की तारीफ करने से अपने आपको रोक नहीं पाता. मुझे कोई अच्छा लगता है तो मैं कह देता हूं. इसलिए शायद लोग मुझे फ्लर्ट कहते हैं."

(रणवीर सिंह की सफाई)

रणवीर सिंह की आने वाली फ़िल्म 'लुटेरा' है, जिसमें उनके साथ सोनाक्षी सिन्हा हैं.

रणवीर का नाम पहले अभिनेत्री अनुष्का शर्मा के साथ जोड़ा गया था.

वो कहते हैं, "सोनाक्षी और मेरे अफेयर की खबरें तो लुटेरा की शूटिंग शुरू होने से पहले ही शुरु हो गईं थीं. उससे पहले हम दोनों ने एक स्टेज शो पर साथ में परफॉर्म किया था और खबर फैल गई."

"जब मैं पहले दिन शूटिंग पर पहुंचा तो सोनाक्षी ने मुझे देखते ही कहा, हलो ब्वॉयफ्रेंड. क्या हाल है. और उनके ऐसा कहते ही माहौल बिलकुल हल्का हो गया. और फिर हमने बड़े मज़े-मज़े में शूटिंग की."

सोनाक्षी की तारीफ

सोनाक्षी सिन्हाकी ज़बरदस्त तारीफ करते हुए रणवीर कहते हैं कि वो अपने रोल की तैयारी बिलकुल नहीं करतीं.

'लुटेरा' पांच जुलाई को रिलीज़ हो रही है.

रणवीर के मुताबिक, "सोनाक्षी सेट पर आती हैं और जो करती हैं बिलकुल स्वाभाविक तरीके से करती हैं. वो पहले से तैयारी में यक़ीन नहीं रखतीं. शायद इस वजह से वो इतनी नेचुरल लगती हैं."

रणवीर मानते हैं कि उनके लिए बॉलीवुड में अच्छी शुरुआत लेना बहुत ज़रूरी था.

फ़िल्मी परिवार से तो हूं नहीं

"मैं कोई फ़िल्मी परिवार से तो हूं नहीं. इसलिए मेरे लिए ज़ोरदार शुरुआत करना बहुत ज़रूरी था. वर्ना मुझे आगे अवसर नहीं मिलता. खुशकिस्मत हूं कि मेरी पहली ही फ़िल्म में लोगों ने मेरी प्रतिभा को पहचाना और मुझे आगे अवसर मिल रहे हैं."

'लुटेरा' 5 जुलाई को रिलीज़ होने वाली है. इसके अलावा रणवीर, दीपिका पादुकोण के साथ संजय लीला भंसाली की फ़िल्म 'रामलीला' में भी काम कर रहे हैं.

\nपिछली सामग्री को संक्षेप में निम्नानुसार किया जा सकता है:
आखिर क्यों रणवीर सिंह का नाम बार-बार अपनी सह अभिनेत्रियों से जोड़ा जाता है ? क्यों उनका नाम फ़िल्मों की वजह से कम उनकी 'फ्लर्ट' छवि की वजह से ज़्य़ादा सुर्खियां में रहता है.